खाली पेट असर अधिक-हाथ से न छुएं; छोटी तकलीफों में बड़ी काम आती हैं मीठी गोलियां
होम्योपैथी दवाइयां असरदार होती हैं। छोटी-छोटी तकलीफों में इन दवाइयों का कोई जवाब नहीं है। विश्व होम्योपैथी दिवस पर इनके बारे में जानेंगे।
घर में काम करते समय उंगली कटने, स्किन छिलने या जलने जैसी चीजें होती रहती हैं। मौसम बदला नहीं कि बच्चे छींकने लगते हैं। सर्दी, खांसी, बुखार, बदन दर्द आम होता है। कुछ लोग तो छोटी-छोटी चीजों से भी परेशान रहते हैं जैसे एसिडिटी, बदहजमी, जोड़ों में दर्द, पसीना अधिक आना। कई लोगों को तरह-तरह का फोबिया होता है जैसे ऊंचाई से डरना, परीक्षा का डर, पानी से डरना। 
इन चीजों में होम्योपैथी दवाइयां असरदार होती हैं। आज विश्व होम्योपैथी दिवस है। इस अवसर पर हम जानेंगे कि कैसे होम्योपैथी की होमकिट तैयार की जा सकती है। इस किट में 15-20 दवाएं रख सकते हैं। 
ये दवाएं कौन-कौन सी हैं और किन बीमारियों में करती हैं, आइए जानते हैं-
Aethusa 6 या 30 
कई बच्चे दूध नहीं पीना चाहते तो कुछ दूध पीने के बाद उल्टी कर देते हैं। जब बच्चों के दांत निकलते हैं तो दस्त होता है। ऐसे में यह दवा कारगर है। कुछ बच्चों का पढ़ाई में मन नहीं लगता या फिर ध्यान नहीं केंद्रित कर पाते, तो कुछ पेरेंट्स बच्चों की मेमोरी पावर कम होने की शिकायत करते हैं। डॉक्टर की सलाह पर Aethusa 6 या 30 दवा दी जा सकती है।
‌Belladona 6, 30 या 200
बच्चों के लिए यह जरूरी दवा है। अगर आपके घर में बच्चे हैं तो यह दवा रखनी चाहिए। तेज बुखार के साथ चेहरे पर लाल दाने आ जाएं, सिर दर्द हो यह दवा दी जा सकती है। कई लोगों को शिकायत होती है कि थोड़ी-थोड़ी देर पर शरीर में दर्द होता है और अपने आप चला भी जाता है। ऐसे में Belladona 30 या 200 की दो-तीन खुराक देने से ठीक हो जाता है।
खबर से संबंधित इस पोल में अपनी राय जाहिर करते चलें-
Bryonia 30 या 200
अगर कॉन्स्टिपेशन की शिकायत है तो Bryonia 200 काम आती है। सूखी खांसी, खांसने और सांस लेने में छाती में दर्द जैसी तकलीफ में यह दवा फायदा पहुंचाती है। जोड़ों में दर्द, चलने-फिर में दर्द बढ़ जाए तो ब्रायोनिया ली जा सकती है।
Pulsatilla 
हर घर में तेल और घी का इस्तेमाल होता है। इनसे बने भोजन को खाने के बाद अगर बदहजमी की शिकायत हो या पल्टैसिला खाएं। इससे राहत मिलती है। कुछ लोगों को अधिक गर्मी लगती है, प्यास भी नहीं लगती, सिर चकराने या बेहोशी जैसा हो तो ये दवा देनी चाहिए। होम्योपैथी किट में यह दवा जरूर रखें। जिन महिलाओं को पीरियड्स आने में देरी हो या पीरियड्स के दौरान दर्द हो तो पल्टैसिला खाना चाहिए।
Nux-vomica 
मिर्च-मसाला या तीखा खाने वालों को बदहजमी होती है। बार-बार शौच जाना होता है। साथ ही जो लोग फिजिकल एक्टिविटी कम करते हैं उन्हें नक्स-भोम लेना चाहिए।
Natrum mur/Natrum phos
बच्चे कई बार अधिक नमक खाते हैं। उन्हें चटपटी चीजें जिनमें नमक अधिक होती है उसे वो चाव से खाते हैं। इस आदत को छुड़ाने के लिए Natrum mur देनी चाहिए। सिर दर्द और बुखार में इसे दिया जा सकता है। एसिडिटी, खट्‌टी डकार, पेट में गैस बनना, पेट में कृमि हों, जीभ का रंग बदला दिखे तो Natrum phos दवा देनी चाहिए।
Cina 6, 30 या 200
बच्चों में चिड़चिड़ापन हो, पेट में कृमि पड़ जाएं तो यह दवा दी जा सकती है। कई पेरेंट्स इसकी शिकायत करते हैं कि उनके बच्चे उंगली में नाक डालते हैं। इस आदत को छुड़ाने के लिए Cina दवा देनी चाहिए।
Magnesia phos
दर्द की दवा में इसे सबसे बेहतर माना जाता है। पीरियड्स के समय होने वाले दर्द के लिए यह सबसे खास दवा है। मेगफोस 6X को गरम पानी में घोलकर लेने से दर्द में अधिक फायदा होता है।
Lycopodium 
पेट फूलने, एसिडिटी, पेट में गड़गड़ाहट की आवाज आने की शिकायत हो तो लाइकोपोडियम दवा कारगर होती है।
Calcarea carb
जंक फूड और स्नैक्स, चिप्स खाने से बच्चे मोटापे के शिकार होते हैं। मोटे-थुलथुल बच्चों को यह दवा देनी चाहिए। कैल्शियम की कमी के कारण बच्चों की हडि्डयां कमजोर हो जाती हैं। कुछ बच्चों को ठंड बर्दाश्त नहीं होती। उन्हें केलकेरिया कार्ब दवा देनी चाहिए। दवा लेने के बाद सोने पर तकिया पसीने से भीग जाए तो समझें कि दवा असरदार है।
Carbo veg 30 या 200
गैस या डकार आए या पेट के ऊपरी भाग में एसिडिटी हो तो कार्बो वेज दवा देनी चाहिए।
Arnica 30 या 200
अगर गिरने से चोट लग जाए या सूजन हो, खून निकलने लगे या दर्द हो तो Arnica 30 देना चाहिए। कई लोगों को बचपन में चोट लगती है लेकिन दर्द कई सालों बाद उभरता है। ऐसे दर्द में Arnica 30 कारगर है।
Chamomila
बच्चों के दांत निकलते समय सभी पेरेंट्स परेशान हो जाते हैं। बच्चा दर्द से रोता है। ऐसे में Chamomila कारगर है। जब बच्चों में दांत निकल रहा हो तब कैलकेरिया फोस 30 या 200 देना चाहिए। पेट में गैस होने पर भी यह दवा काम करती है। बच्चों में चिड़़चिड़ापन हो या बच्चे ज्यादा गुस्सा करें तो यह दवा देनी चाहिए। कई बार छोटे बच्चे ज्यादा रोते हैं। गोद में लेकर घुमाने से भी आराम नहीं मिलता, तब यह दवा असर करती है।
Arsenicum Album 
कोविड के समय इम्यूनिटी बढ़ाने के लिए सबसे अधिक आर्सेनिकम एल्बम दवा की मांग थी। सर्दी-खांसी, जुकाम, सांस लेने में परेशानी, फेफड़ों में संक्रमण, शरीर दर्द होने पर आर्सेनिक एलबम-30 दवा लेने से राहत मिलती है। इसे दिन में तीन बार लिया जा सकता है। मन में घबराहट, थोड़ी-थोड़ी देर पर पानी पीने की इच्छा होने जैसे लक्षण होने पर आर्सेनिकम एल्बम दवा काम करती है।
Borax
मुंह में छाले पड़ जाए, कुछ खाने या निगलने में परेशानी हो रही है तो बोरेक्स दवा लेनी चाहिए।
कैलेंडुला
यह दवा एंटी सेप्टिक के तौर पर काम करती है। स्किन जलने, छिलने या मुंह में छाले पड़ने पर यह दवा कारगर है। खाने की जगह कैलेंडुला लिक्विड को घाव पर लगाया जा सकता है। इससे घाव को साफ किया जाता है। बच्चों के डायपर के कारण अगर रैशेज हो तो वहां भी इसका इस्तेमाल किया जा सकता है।
डल्कामारा 
सर्दी-खांसी ठीक नहीं हो रही या फिर बलगम आ रहा, फेफड़ों से सरसराहट की आवाज आती है तो डल्कामारा लें।
कैंफर 1 M
अगर रोगी की पल्स गिरने लगे, शरीर ठंडा पड़ने लगे, पैरों के तलवे में ज्यादा ठंड लगे तो कैंफर 1 M देना सही है।
डिस्क्लेमर: यह जानकारी होम्योपैथी चिकित्सक से बातचीत के आधार पर दी गई है। इसमें बताई गई दवाओं का इस्तेमाल डॉक्टर के परामर्श के बाद ही करें। 